Тамхозроје се први пут појављује почетком 575. Једногодишње примирје је договорено 574, прекидајући текући рат (од 572. године) између Персије и источно-римског (византијског) царства, док су се одвијали преговори да би се закључило још дуже примирје. Док су Персијци инсистирали на петогодишњем примирју, римски емисати су одбили да га прихвате и инсистирали да оно траје три године. Како би извршио притисак на Византију, персијски генерал Махбод је наредио Тамхозроју да крене у напад. Тамхозроје је предводио велики напад током кога је опљачкао територију око Даре у северној Месопотамији. Убрзо након тога закључено је трогодишње примирје, у замену за годишњу исплату 30.000 златних солида од стране Византије.